

**Republika e Kosovës**

**Republika Kosova – Republic of Kosovo**

**Qeveria – Vlada – Government**

***Ministria e Arsimit, Shkencës, Teknologjisë dhe Inovacionit***

***Ministarstvo Obrazovanja, Nauke, Tehnologije i Inovacije***

***Ministry of Education, Science, Technology and Innovation***

Datë: 14.03.2025

Ministria e Arsimit, Shkencës, Teknologjisë dhe Inovacionit, duke u bazuar në nenin 2 të Marrëveshjes së Grantit TF0C3867-XK, të nënshkruar me datën 28 qershor 2024 nga Republika e Kosovës dhe Banka Botërore dhe në vendimin nr-01B-246 të datës 23.12.2024, bën rihapjen e:

**THIRRJES PËR REGJISTRIMIN E INSTITUCIONEVE TË EDUKIMIT NË FËMIJËRINË E HERSHME NË PILOTIMIN E PROGRAMIT TË KUPONËVE NË KOMUNËN E GJILANIT**

Ministria e Arsimit, Shkencës, Teknologjisë dhe Inovacionit (MASHTI), ka filluar zbatimin e Pilotimit të Programit të Kuponëve. Programi ka për qëllim të përmirësojë qasjen e fëmijëve 3 deri në 5 vjeç në Institucionet e Edukimit në Fëmijërinë e Hershme (IEFH) nga familjet të cilat janë të regjistruara në Skemën e Asistencës Sociale. Nëpërmjet Programit të Kuponëve, MASHTI do t’i rimbursoj institucionet private, publiko-private dhe ato me bazë në komunitet të cilat ofrojnë shërbime të edukimit në fëmijërinë e hershme për fëmijët e përzgjedhur.

Programi i Kuponëve ka filluar implementimin nga muaji dhjetor 2024 dhe do të zgjas deri në qershor 2027. Ndërsa, faza e pilotimit do të zgjas (pas përmbylljes së aplikimeve dhe përzgjedhjes) për 6 muaj të vijimit të edukimit nga fëmijët në IEFH.

IEFH-të të cilat operojnë në Komunën e Gjilanit, ftohen të regjistrohen në Programin e Kuponëve në mënyrë që të ofrojnë shërbime të edukimit në fëmijërinë e hershme.

Specifikisht, IEFH-të të cilat mund të aplikojnë në kuadër të programit përfshijnë:

* Institucionet parashkollore private;
* Institucionet parashkollore në partneritet publiko-privat dhe;
* Format e tjera alternative të organizimit përfshirë institucionet me bazë në komunitet.

**Kriteret e regjistrimit të IEFH-ve në program janë:**

* Të jenë të licencuara nga MASHTI për ofrimin e shërbimeve të edukimit në fëmijërinë e hershme;
* Të kenë së paku 1 vend të lirë për regjistrimin e fëmijëve përfitues.

**Shpenzimet të cilat do të mbulohet nga programi:**

* Pagesa e shërbimit për edukimin në fëmijërinë e hershme për gjashtë muaj të pilotimit;

|  |  |
| --- | --- |
| Komuna | Shuma e cila rimbursohet nga programi për fëmijë për muaj |
| **Gjilan** | **90 Euro** |

* Pagesa e transportit të fëmijës në kopsht (vetëm për institucionet të cilat ofrojnë shërbime të transportit)

Shuma e pagesës së transportit do të përcaktohet nga Komisioni për Vlerësimin e Aplikimeve për Programin e Kuponëve në shumën prej 50 euro deri në 80 euro për fëmijë, varësisht nga komuna përkatëse dhe distanca rrugore.

**Procedura e aplikimit:**

Aplikimi realizohet vetëm nëpërmjet e-Kosova në linkun: <https://ekosova.rks-gov.net/Security?ReturnUrl=%2F597>

**Të dhënat dhe dokumentet e kërkuara në procedurë të aplikimit janë:**

* Adresa e institucionit;
* Komuna në të cilën operon;
* Deklarimi i vendeve të lira të disponueshme për pranimin e fëmijëve;
* Deklarimi i vendeve të lira të disponueshme për pranimin e fëmijëve me aftësi të kufizuar;
* Informatë nëse institucioni ofron transport;
* Numri i llogarisë bankare të institucionit.

**Afati për regjistrim**

Regjistrimi është i hapur për 7 ditë nga data 14 dhe përfundon me datën 20 mars 2025.   
  
Divizioni përgjegjës për licencimin e IEFH-ve pranë MASHTI-t, do të bëj vlerësimin e aplikimeve sa i përket përmbushjes së kritereve.

Për informata shtesë mund të kontaktoni në numrin e telefonit: 038 200 65048 dhe/ose duke dërguar e-mail në adresën: [programiikuponave@rks-gov.net](mailto:programiikuponave@rks-gov.net).